Kira Miró

**Kira García-Beltrán Miró**, ezagunagoa **Kira Miró izenez** (Santa Brígida, Kanaria Handia, 1980ko martxoaren 13a - ) kanariar aktore eta telebista aurkezlea da.

## Bizitza 
Kira 1980an jaio zen Kanaria Handiko Las Palmas uharteko Santa Brigida udalerrian. Cristina Rota argentinar aktorearen eskolan hasi zen, bere neba zegoen eskolan, bere benetako bokazioa aurkitu zuenean: interpretazioa. Bertan hiru urte eman zituen eta hainbat kurtsotan egon zen, bai interpretazioan bai ahotsean.

### Lan ibilbidea 
*Desesperado Club Social*  lanaren eskutik etorri zitzaion lehen aukera pantaila txikian. Sofiaren papera egin zuen, eta gazteentzako magazin hori aurkeztu zuen. Emititutako 300 programa baino gehiagotan eta ia 4 urtez antenan egon ondoren. 2001ean Ondas saria jaso zuen, «Programarik berritzaileenarena» izateagatik. 2005 eta 2010 urteen artean *Cuatrosfera* telebista saioaren aurkezlea izan zen, Cuatro telebista kate espainiarrean emititu zena.

Zineman, 1999an estreinatu zen Kira, Pascal Jongen zuzendariaren *Menos es más* filmarekin. Urte horretan bertan, aktoreak oholtzara igo zen, antzerkian antzeztuz: *La gata sobre el tejado de zinc*, TAI Zinema Eskolarako eta *La Katarsis del tomatazo*, Mirador Aretoan. 2004an Roxanneren papera lortu zuen, saltzailea izan zen Alex de la Iglesiaren *Crimen ferpecto* komedia beltzean. 2006an, *Desde que amanece apetece* filma estreinatu zen; Antonio del Real zinema-zuzendariaren zuzendaritzapean, Mirók Claudiaren papera egin zuen. Urte berean, *Isi Disi* filmean ere kolaboratu zuen Florentino Fernandez eta Santiago Segura Silvarekin batera.

Telebistan hainbat telesailetan hartu du parte, eta horietako lehena *La vida de Rita* izan zen, 2003an. 2008an *LEX* telesailean parte hartu zuen, abokatuek epaiketak ondo eraman zitzaten beharrezkoak diren frogak jasotzeaz arduratzen zen Gema bufeteko detektibearen papera bete zuen.

2009an pantaila handira itzuli zen *Los abrazos rotos* (Pedro Almodovar) eta *Que se mueran los feos* (Nacho G. Velilla) lanekin. 2008tik 2010era La Sextak emandako *La tira* izeneko telesailean ere parte hartu zuen. 2011n eszenatoki batera igo zen *FUGA* lana antzaezteko eta telebistako telesaila estreinatzeko, *Punta Escarlata*, Cuatro telebista katerako Globomediaren produkzio bat eta *No lo llames amor* filma.. Paco Leónekin batera antzeztu zuen filma.

2019 eta 2020 artean Rosannaren papera egin zuen *La que se avecina* telesailean, bere hamaikagarren eta hamabigarren denboraldietan. Gainera, 2022an, sortzaile berberen telesaileko protagonista izan zen: *Machos alfa*, Netflixen originala, pertsonaia nagusietako bat interpretatuz, Luz Ferreiro, bigarren denboraldian berriro interpretatu zuena.

2021ean Antena 3 kateko *El desafío* saioaren lehen edizioa irabazi zuen.

2022an, Miró zinemara itzuli zen, eta hainbat film luzetan parte hartu zuen: *Todos lo hacen* (2022) komedia kriminal korala, bigarren mailako papera izan zuen *De perdidos a Río* (2023) ekintza-zintan, *Cuánto me queda* (2023) film erromantikoan, *Érase una vez en Canarias* (2023) draman edo Malagako Zinema Jaialdiak aurkeztu zen *Vienes o voy* komedia erromantikoan.

2023an Álex de la Iglesiaren *Pollos sin cabeza* telesaila estreinatu zuen HBO Max-en, Mariajoren papera eginez. Eta urtebete beranduago, *Perverso* izeneko *Parot* telesaileko *spin-off*-eko protagonistetako bat izan zen.

## Lanak 
### Zinema 
### Telesailak 
### Telebistako saioak 
### Antzerkia 
* *La katarsis del tomatazo* (1999) - Mirador Aretoa.
* *La gata sobre el tejado de zinc* (1999).
* *Fuga* (2010-2012) - Teatro Alcázar,  Amparo Larrañaga eta José Luis Gilekin.
* *El nombre* (2014), zuzendaritzan Gabriel Olivares.
* *Escape Room* (2020), zuzendaritzan Joel Joan eta Héctor Claramunt.

## Bizitza pribatua 
* 2007 eta 2016 artean Daniel Carbonell (Macaco izenez ezagunagoa) abeslari bartzelonarraren bikotekidea izan zen.

## Sariak eta aintzatespenak 
* 2006. Tarazonako Zinema Jaialdian emandako komedia talentu berriari omenaldia.
* 2006. Orlando Hispanic Film Festival jaialdian jasotako Cuba Libre filmarengatik emakumezko aktore onena.

## Erreferentziak 
## Kanpo loturak 
*  Webgune ofiziala